OpenLLM-France/wikimedia huggingface dataset:
# Polina Gorxkova

Polina Petrovna Gorxkova, errusieraz Полина Петровна Горшкова, (Togliatti, Errusia, 1989ko azaroaren 22a), eskubaloian aritzen den kirolari errusiarra da..
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen eskubaloian, ROC ordezkatuz; Frantziako taldearen (urrezko domina) atzetik eta Norvegiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten ROCeko taldea: Anna Sedoikina, Polina Kuznetsova, Polina Gorxkova, Daria Dmitrieva, Anna Sen, Anna Viakhireva, Polina Vediokhina, Vladlena Bobrovnikova, Ksenia Makeieva, Jelena Mikhailitxenko, Olga Fomina, Jekaterina Ilina, Julia Managarova, Antonina Skorobogattxenko eta Viktoria Kalininak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Eskubaloia, emakumezkoa. |

## Erreferentziak

* ↑ «Polina Gorxkova» olympedia.org (Ingelesez)
* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ "Polina Gorxkova" olympics.com (Gaztelaniaz)

## Kanpo estekak

* Datuak: Q93446639
* Multimedia: Polina Gorshkova / Q93446639
# Polimixina

Polimixina Paenibacillus polymixa (lehen, Bacillus polymixa deitua) bakterioak era naturalean ekoizten duen antibiotikoa da. Egitura kimikoari dagokionez kate hidrofobo luzea duen peptido ziklikoa da.
Polimixina eraginkorra da bakterio Gram negatiboen aurka. Eraso egiten dio bakterioen mintz zelularrari, bakterioak hiltzen. Hortaz, jarduera bakteriolitikoa du.
Pseudomonas aeruginosa bakterioaren aurka erabiltzen da. Bakterio honek antibiotiko askorekiko erresistentzia garatu du, baina sentikorra da polimixinarekiko. Enterobakterioen aurka ere (Enterobacter, Escherichia, Salmonella, Shigella...) eraginkorra da.
Polimixina ugari daude, baina horietako bi besterik ez dira klinikan erabiltzen (B eta E polimixinak). Polimixinak neurotoxikoak eta nefrotoxikoak dira, eta bere erabilera klinikoa tentuz burutu behar da. Bestalde, ez dira ondo xurgatzen traktu gastro-intestinalean, eta hori kontuan hartu behar da emateko orduan.

## Kanpo estekak

* Datuak: Q423765
* Multimedia: Polymyxins / Q423765
# Polimnia

Greziar mitologian, Polimnia (antzinako grezieraz: Πολυμνία, "ereserki askoena"), olerkaritza liriko sakratuaren musa da, hau da, kantu sakratuena.
Erretorika eta pantomima edo mimikaren musatzat ere hartzen da.
Guztiz zuriz jantzia irudikatzen ohi da, etzanda edo ukondoa idulki edo harkaitz batean pausatua duela, meditazio egoeran (pentsatzen), ahoan hatz bat jarria duelarik. Beste batzuetan, kate batzuk eramaten irudikatzen da elokuentziak duen boterearen ikur bezala. Beste irudikapen batzuetan, zapi batekin estalia agertzen da, bere izaera sakratua adieraziz.
Musa hau izan zen gizakiei nekazaritza irakatsi ziena.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak

## Kanpo estekak

* Datuak: Q104425
* Multimedia: Polyhymnia / Q104425
# Polimorfismo (kimika)

Polimorfismoa gorputz trinkoek beraien izaera eta osakera kimikoa aldatu gabe egitura kristalinoa aldatzeko duten gaitasuna da. Polimorfismoa edozein material kristalinotan aurki daiteke, polimero, mineral edo metaletan eta alotropiari lotutako fenomenoa da. Material baten morfologia osoa polimorfismoaz gain habito kristalinoagatik, frakzio amorfoagatik edo kristalografia defektuengatik ezaugarritzen da. Polimorfismoa garrantzitsua da farmazian, agrokimikan, pigmentuetan, janarietan eta lehergaietan.
Silizio dioxidoa da polimorfismo famatuak dituen konposatu bat, hala nola: α-kuartzo, β-kuartzo, tridimita, kristobalita, koesita, eta estisobita. Kaltzita eta aragonitoa bi mineral ezberdin dira, baina biak kaltzio karbonatoaren formak dira.

## Kanpo estekak

* Datuak: Q907364
* Multimedia: Polymorphism in crystals / Q907364
# Polina Gagarina

Polina Sergeievna Gagarina (errusieraz: Полина Сергеевна Гагарина; Mosku, Sobietar Errepublika Sozialisten Batasuna, 1987ko martxoaren 27a) abeslari, aktore eta modelo errusiarra da. Errusia ordezkatu zuen 2015eko Eurovision Abesti Lehiaketan.

## Diskografia

* Poprosi u oblakov (2007)
* O sebe (2010)
* 9 (2016)

## Filmografia

| Urtea | Izenburua | Rola |
| 2007 | Dotxki-materi | Izenburuko abestia abestu zuen |
| 2012 | Katina liubov | Izenburuko abestia abestu zuen |
| 2012 | Hotel Transylvania | Mavis (errusierazko ahots-bikoizlea) |
| 2013 | Saxa Bely | Bere burua |
| 2014 | Legends of Oz: Dorothy's Return | Dorothy Gale (errusierazko ahots-bikoizlea) |
| 2015 | Odnoi levoi | Sofi |
| 2015 | Hotel Transylvania 2 | Mavis (errusierazko ahots-bikoizlea) |
| 2015 | Battle for Sevastopol | Abesti nagusia abestu zuen |
| 2016 | The Good Boy | Amaierako abestia abestu zuen |
| 2017 | Richard the Stork | Olga (errusierazko ahots-bikoizlea) |
| 2017 | My Little Pony: The Movie | Storm (errusierazko ahots-bikoizlea) |
| 2018 | Duck Duck Goose | Lily (errusierazko ahots-bikoizlea) |
| 2018 | Hotel Transylvania 3: Summer Vacation | Mavis (errusierazko ahots-bikoizlea) |
| 2018 | Zapovednik | Bere burua |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* Datuak: Q4131386
* Multimedia: Polina Gagarina / Q4131386
# Polimorfismo (argipena)

Polimorfismo terminoak esanahi zenbait ditu:
* kimikan, polimorfismoa, material zenbaiten propietate bat;
* biologian, polimorfismoa, espezie baten populazio batean fenotipo zenbait izateko fenomenoa.
# Polina

Polina Eslovakiako udalerri bat da, Revúcako barrutian kokatuta. 9,06 km²ko azalera du eta 116 biztanle 2017ko datuen arabera.

## Historia

Idatzizko lehen aipamena 1325. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q257341
* Multimedia: Polina / Q257341
# Polina Guryeva

Polina Guryeva (Ashgabat (Turkmenistan), 1999ko urriaren 5a) halterofilian aritzen den kirolari turkmenistandarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina eskuratu zuen halterofilian ≤59 kilo kategorian bi jasoalditan 217 kilo jasoz; Kuo Hsing-chun taiwandarraren (urrezko domina) eta Mikiko Ando japoniarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Halterofilia ≤59 kilo, emakumezkoa. |

## Erreferentziak

* ↑ «Polina Guryeva» olympedia.org (Ingelesez)
* ↑ «Polina Guryeva» olympics.com (Gaztelaniaz)
* ↑ Emaitzak 2020 olympedia.org

## Kanpo estekak

* Datuak: Q107658289
* Multimedia: Polina Guryeva / Q107658289
# Azeria eta mahatsak

Azeria eta mahatsak (Ἀλώπηξ καὶ βότρυς) Esopori egotzitako alegia ezagun bat da. Gerora, besteak beste Babrio, Fedro, Jean de La Fontaine eta Félix María Samaniego alegialariek berridatzi dute.

## Alegia

Gose den azeri batek mahats mordoa ikusi du mahatsondotik zintzilik, eta hartu nahi ditu. Altuegi daudela ohartzean, mahatsak mespretxatzen ditu esanez: «Ez daude helduak!»..
Alegia honetako ikaskizuna da beren gaitasun-ezagatik nahi dutena lortu ezin dutenek egoerari botatzen diotela errua.

## Bizenta Mogelen betsioa

Bizenta Mogelek Ipui onac liburuan itzulpen bat eskaini zuen, Aizeria eta matsak izenburuarekin.
| « | Eldu zan Aizeria mats-landara azi bat orman itxatsita zegoan Etxe baten ondora. Ekusi zituenean mordo ederki elduak, etorri zitzaion jateko gogo bizia. Abiatu zan alde guzietatik aztertzen, nondikan igo al zezakean mordoak zeuden tokiraño. Ez zuen igobide onik arkitu. Dio: —Igoko det landaratik. Ordea, nola matsaren adartxo, ta aienak ziran argal, indar, edo sendotasun gabeak, zerbait igo zuenean, erori zan lurrera. Ernegatu bear zuen mordo ederrak ekusi, ta ezin arrapatuaz. Aitortu nai ez zuen bere ezin artua ta dio estalgarritzat: —Mordo oek ez dira oraindikan ondo eldu, gaitz egingo liket jango banitu, ta ala obe det ez jatea. Ipui onek adierazoten du, zurtasun, ta asko jakiña izatea dala, noizbait ez dakigulakoa egitea. Orregatikan, Ondo da noizbait nai eza erakustea, Ta jakinda, ez jakiñarena egitea. | » |

## Erreferentziak

* ↑ (Ingelesez) Godwin, William. (1824). Fables Ancient and Modern: Adapted for the Use of Children. M.J. Godwin and Company at the French and English Juvenile and School Library, 195, (St. Clement's), Strand. (Noiz kontsultatua: 2021-04-06).
* ↑ «Book IV - III. De Vulpe et Vua (Phaedrus)» mythfolklore.net (Noiz kontsultatua: 2021-04-06).

## Ikus, gainera

* Disonantzia kognitibo

## Kanpo estekak

* Datuak: Q1193645
* Multimedia: The Fox and the Grapes / Q1193645
# Azeta

Azeta Portugaleteko auzoa da. Herriko ekialdean kokatzen da, Abatxolo auzoaren azpian eta Sestao herriaren ondoan.
Antzina, auzoak Acea zuen izena, gero Azetako mahastiak (gaztelaniaz Viñas de Azeta) izatera pasaz.

## Jaiak eta ospakizunak

Auzoaren jaiak urrian dira.

## Ikus, gainera

* Portugalete

## Kanpo estekak

* Datuak: Q12254565
# Azetabulu

    Artikulu hau hutsarteari buruzkoa da; beste esanahietarako, ikus «Azetabulu (argipena)».
Azetabulua —barrunbe kotiloide edo kotilo ere esaten zaio—, adiera orokorrean, hezur batean beste hezur bat sartuz giltzatzeko izaten den hutsartea da. Adiera hertsian, pelbisaren gainazalaren atal konkaboa da, ilionak (goialdean), iskionak (atzealdean) eta pubis-hezurrak (aurrealdean) osatua. Hartan giltzatzen da femurraren burua, aldakaren giltzadura eratzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1130461
* Multimedia: Acetabulum / Q1130461
# Azeri-mahats

Azeri-mahats bi landare espezie ezberdinen izena da:
* Arctostaphylos uva-ursi
* Solanum dulcamara
# Azeri (argipen)

Azeri terminoak hainbat adiera du:
* Azeria, ugaztun kanido ezaguna.
* Azeri etnonimo gisa azerbaijandar edo azerbaijanera (azeriera) erabili izan da, Azerbaijango herri eta hizkuntzarako alegia.
* Azeri-mahats, landare biren izena.
* Azeri-dantza, euskal dantza.
* Azeri-buztan, landarea.
* Azeri hegalari, saguzar mota bat.
# Benedikto Anianekoa

Benedikto Anianekoa (latinez: Benedictus Anianensis; alemanez: Benedikt von Aniane; Septimania, 747 aldean - Kornelimünsterko abadia, Akisgran, 821eko otsailaren 12a), jaiotza izena Witiza, beneditar lekaidea izan zen. Elizak santutzat gurtzen du. Jaieguna, otsailaren 12an ospatzen da.

## Bizitza

774 edo 775ean, Saint-Seineko abadian sartu zen. 782an, Anianeko abadia sortu zuen Hérault ibaiaren ertzean, Montpelliertik 26 km mendebaldera. San Benedikto Nursiakoaren araudia finkatu eta berriro ezarri zuen Karlomagnoren inperioaren garaian; bi puntu nagusi hartu zituen oinarri: mundutik erabat berezirik bizitzea eta fraideen ohitura batasuna.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Benedikto, pertsona-izenak, euskaltzaindia.eus
* ↑ Lopez de Luzuriaga Martinez, Iñaki. (2016). Euskaldunak eta karolingiar iraultza : Akitania eta Baskonian barrena. Udako Euskal Unibertsitatea ISBN 978-84-8438-591-2. PMC 1055581693. (Noiz kontsultatua: 2021-09-08).
* Datuak: Q712214
* Multimedia: Benedict of Aniane / Q712214
# Benedikto Biscop

Benedikto Biscop (Northumbria, 628 – Wearmouth 690eko urtarrilaren 12a) fraide anglosaxoia izan zen. Wearmouth eta Jarrow abadia erdi beneditarrak sortu zituen. Frantzian eta Italian barrena ibili ondoren, Erromako eta Galiako liburu eta jokamoldeak sartu zituen Ingalaterrara. Jaieguna, urtarrilaren 12a.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/08/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q552201
* Multimedia: Benedict Biscop / Q552201
# Benedikto III.a

Benedikto III.a (Erroma, ? - † ?, 858ko apirilaren 17a) Eliza Katolikoaren 104. Aita Santua izan zen 855 eta 858 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q172445
* Multimedia: Benedictus III / Q172445
# Benedikt Höwedes

Benedikt Höwedes (Haltern am See, 1988ko otsailaren 29a) alemaniar futbolari ohia da.
Bere ibilbide gehiena FC Schalke 04 taldean jokatu zuen, 2007 eta 2018 urteen artean. Azken denboraldietan Juventusen eta FC Lokomotiv Moskun egon zen.
2011 eta 2017 artean 44 partida jokatu zituen Alemaniako futbol selekzio nazionalarekin eta 2014an Munduko Futbol Txapelketa lortu zuen Brasilen.

## Palmaresa

Schalke 04
* Alemaniako Futbol Kopa: 2010–11
* Alemaniako Futbol Superkopa: 2011
Juventus
* Serie A: 2017–18
* Italiako futbol kopa: 2017–18
Lokomotiv Moscow
* Errusiako futbol kopa: 2018–19
Alemania
* Munduko Futbol Txapelketa: 2014
* Europako Futbol Txapelketa: 2012, brontze

## Kanpo estekak

* Datuak: Q152897
* Multimedia: Benedikt Höwedes / Q152897
# Benediktbeuern

Benediktbeuern Alemaniako udalerria da. Bavaria estatuan kokatuta dago, [[Bad Tölz-Wolfratshausen (barrutia)|Bad Tölz-Wolfratshausen]] barrutian. 2014an 3.500 biztanle zituen 37,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503628
* Multimedia: Benediktbeuern / Q503628
# Benedikta Henrieta Palatinatukoa

Benedikta Henrieta Palatinatukoa (jaiotza izenez Benedikta Henrietta Filipina; 1652ko martxoaren 14a - 1730eko abuztuaren 12a) Alemaniako printzesa bat izan zen, Eduardo Palatinatukoa eta Anna Gonzagaren alaba. Benedikta Brunswick-Lüneburgeko dukesa bilakatu zen Jon Frederiko Brunswich-Lüneburgekin ezkondu eta gero. Paleologo eta Angelos leinuen ondorengoa zen, eta Luis XVI.aren eta Luis Filipe Frantziakoaren arbasoa izan zen, hala nola Lorrena leinuarena Frantzisko I.a Austriakoaren ondoren, zein Europako XIX., XX. eta XXI. mendeetako leinu Katoliko Erromtar gehienena.
* Datuak: Q63933
* Multimedia: Benedicta Henriette of Palatinate-Simmern / Q63933
# Benedikto I.a

Benedikto I.a (?, ? - † Erroma, 579ko uztailaren 30a) Eliza Katolikoaren 62. Aita Santua izan zen 575 eta 579 urteen bitartean. Bere agintaldian lombardiarren inbasioa gertatu zenez, apenas ez dira gelditu berari buruzko agiriak.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q151902
* Multimedia: Benedictus I / Q151902
# Benedikto II.a

Benedikto II.a (Erroma, c. 635 - † ibidem., 685eko maiatzaren 8a) Eliza Katolikoaren 81. Aita Santua izan zen 684 eta 685 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q163787
* Multimedia: Benedictus II / Q163787
# Benedikto IV.a

Benedikto IV.a (Erroma, ? - † ?, 903ko uztaila) Eliza Katolikoaren 117. Aita Santua izan zen 900 eta 903 urteen bitartean. 901ean Luis III.a Itsua Germaniako Erromatar Inperio Santuko enperadore koroatu zuen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q182463
* Multimedia: Benedictus IV / Q182463
# Bellevue udalerria, Jackson konderria (Iowa)

Bellevue udalerria Ameriketako Estatu Batuetako Iowa estatuko udalerri bat da, Jackson konderrian. Azken zentsuaren arabera 2.974 biztanle zituen.

## Ekonomia

2020ko zentsuaren arabera, Bellevue udalerriak 1133 etxebizitza zeuden. Per capita diru-sarrerak 35.690 estatubatuar dolar ziren.

## Kanpo estekak

* Datuak: Q815960
# Belleydoux

Belleydoux Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q211712
* Multimedia: Belleydoux / Q211712
# Bellflower (Missouri)

Bellflower Missourieko hiri bat da. Montgomery konderrian kokatua dago. 2010ean 393 biztanle zituen, 1,45 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q963469
# Bellewstown

Bellewstown (irlanderaz: Baile an Bheileogaigh) Irlandako udalerri bat da, Meath konderrian dagoena.

## Kanpo estekak

* Datuak: Q2577964
* Multimedia: Bellewstown / Q2577964
# Belley

Belley Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q188496
* Multimedia: Belley / Q188496
# Belley kantonamendua

Belley kantonamendua Frantziako kantonamendu bat da. Ain departamenduan dago, Auvernia-Rodano-Alpeak eskualdean. Guztira 37 udalerri ditu eta Belley da bere hiriburua.

## Kanpo estekak

* Datuak: Q1724443
* Multimedia: Belley / Q1724443
# Bellflower (Illinois)

Bellflower Illinoiseko herri bat da. McLean konderrian kokatua dago. 2010ean 357 biztanle zituen, 0,95 kilometro koadrotan banatuta.

## Ikus, gainera

* McLean konderria

## Kanpo estekak

* Datuak: Q2671663
# Bellflower (Kalifornia)

Bellflower Kaliforniako hiri bat da. Los Angeles konderrian kokatua dago. 2010ean 76.616 biztanle zituen, 15,9 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q815979
* Multimedia: Bellflower, California / Q815979
# Bellewood (Kentucky)

Bellewood Kentuckyko hiri bat da. Jefferson konderrian kokatua dago. 2010ean 321 biztanle zituen, 0,21 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2325869
# Belleyko barrutia

Belleyko barrutia Ain departamenduaren barruan dagoen Frantziako barruti bat da. 79.656 biztanle ditu 1.307 kilometro koadrotan. Guztira 107 udalerri ditu. Bere hiriburua Belley da.

## Udalerriak

| 1. Ambléon (01006) | 2. Ambronay (01007) | 3. Ambutrix (01008) |
| 4. Ambérieu-en-Bugey (01004) | 5. Andert-et-Condon (01009) | 6. Anglefort (01010) |
| 7. Aranc (01012) | 8. Arandas (01013) | 9. Arbignieu (01015) |
| 10. Argis (01017) | 11. Armix (01019) | 12. Artemare (01022) |
| 13. Belley (01034) | 14. Belmont-Luthézieu (01036) | 15. Bettant (01041) |
| 16. Blyes (01047) | 17. Brens (01061) | 18. Briord (01064) |
| 19. Brégnier-Cordon (01058) | 20. Brénaz (01059) | 21. Bénonces (01037) |
| 22. Béon (01039) | 23. Ceyzérieu (01073) | 24. Chaley (01076) |
| 25. Champagne-en-Valromey (01079) | 26. Chanay (01082) | 27. Chavornay (01097) |
| 28. Chazey-Bons (01098) | 29. Chazey-sur-Ain (01099) | 30. Cheignieu-la-Balme (01100) |
| 31. Château-Gaillard (01089) | 32. Cleyzieu (01107) | 33. Colomieu (01110) |
| 34. Conand (01111) | 35. Contrevoz (01116) | 36. Conzieu (01117) |
| 37. Corbonod (01118) | 38. Corlier (01121) | 39. Cormaranche-en-Bugey (01122) |
| 40. Cressin-Rochefort (01133) | 41. Culoz (01138) | 42. Cuzieu (01141) |
| 43. Douvres (01149) | 44. Flaxieu (01162) | 45. Groslée (01182) |
| 46. Hauteville-Lompnes (01185) | 47. Hostiaz (01186) | 48. Innimond (01190) |
| 49. Izieu (01193) | 50. L'Abergement-de-Varey (01002) | 51. La Burbanche (01066) |
| 52. Lagnieu (01202) | 53. Lavours (01208) | 54. Leyment (01213) |
| 55. Lhuis (01216) | 56. Lochieu (01218) | 57. Lompnas (01219) |
| 58. Lompnieu (01221) | 59. Loyettes (01224) | 60. Magnieu (01227) |
| 61. Marchamp (01233) | 62. Marignieu (01234) | 63. Massignieu-de-Rives (01239) |
| 64. Montagnieu (01255) | 65. Murs-et-Gélignieux (01268) | 66. Nattages (01271) |
| 67. Nivollet-Montgriffon (01277) | 68. Oncieu (01279) | 69. Ordonnaz (01280) |
| 70. Parves (01286) | 71. Peyrieu (01294) | 72. Pollieu (01302) |
| 73. Prémeyzel (01310) | 74. Prémillieu (01311) | 75. Pugieu (01316) |
| 76. Rossillon (01329) | 77. Ruffieu (01330) | 78. Saint-Benoît (01338) |
| 79. Saint-Bois (01340) | 80. Saint-Champ (01341) | 81. Saint-Denis-en-Bugey (01345) |
| 82. Saint-Germain-les-Paroisses (01358) | 83. Saint-Martin-de-Bavel (01372) | 84. Saint-Maurice-de-Rémens (01379) |
| 85. Saint-Rambert-en-Bugey (01384) | 86. Saint-Sorlin-en-Bugey (01386) | 87. Saint-Vulbas (01390) |
| 88. Sainte-Julie (01366) | 89. Sault-Brénaz (01396) | 90. Seillonnaz (01400) |
| 91. Serrières-de-Briord (01403) | 92. Seyssel (01407) | 93. Songieu (01409) |
| 94. Souclin (01411) | 95. Sutrieu (01414) | 96. Talissieu (01415) |
| 97. Tenay (01416) | 98. Thézillieu (01417) | 99. Torcieu (01421) |
| 100. Vaux-en-Bugey (01431) | 101. Vieu (01442) | 102. Villebois (01444) |
| 103. Virieu-le-Grand (01452) | 104. Virieu-le-Petit (01453) | 105. Virignin (01454) |
| 106. Vongnes (01456) | 107. Évosges (01155) | |

## Kanpo estekak

* Datuak: Q700647
* Multimedia: Arrondissement Belley / Q700647
# Azkota

Azkota Nafarroako Zubieta udalerriko auzo bat da.

## Kanpo estekak

* Datuak: Q12254584
# Azkoyen

Azkoyen 1956. urtean sorturiko nafar enpresa da. Ordainketa sistemak, sarrera kontrolerako makinak eta salmenta automatikorako makinak egiten ditu. Madrilgo Burtsan parte-hartzen du. 800 langile ditu 50 herrialde ezberdinetan eta zentrala Azkoienen dago, Nafarroan.

## Ikus, gainera

* Espainiako burtsako baloreen zerrenda

## Kanpo estekak

* (Gaztelaniaz) Azkoyenen webgunea
* Datuak: Q8210862
# Azkua

Azkua, Nafarroa probintzian topa dezakegun euskal mendia da. Etxalar gain-gainean dagoen tontorra. Gandor luze batek jarraitzen dio Aizkolegiraino eta ez da gandor horretako gain altuena, baina bai nabarmenena, Etxalar edo Sunbilla aldetik begiratuz gero.

## Kanpo estekak

Azkua, http://www.euskal-herria.org/.
# Azkona (argipena)

Azkona hitzak hainbat adiera ditu.

## Aldaerak

* Azkona Euskaltzaindiaren izendegian euskal deitura horretarako arautu den euskara batuko grafia da.
* Batzuetan "Azkona" izena eman bazaio ere, Euskaltzaindiak Deierriko kontzejuarentzat Aizkoa izena proposatzen du.
* Azcona espainierazko grafia da, bai deiturarentzat, bai herriarentzat.

## Arma

* Azkon

## Herria

* Aizkoa: Deierriko herria, Nafarroan.

## Deitura

* Mauro Azkona (1903 - 1982), zinema zuzendaria.
* Víctor Azkona (1907 - 1994), aurrekoaren anaia.
* Felipe Azkona, 1922-1923 artean Donostiako alkatea.
* Francisco Azkona (1934 -), apaiz eta soziologoa.
* Josetxo Azkona (1953 -), euskal idazlea.

## Ikus, gainera

* Aizkoate
* Azcona
# Azkonabieta

Azkonabieta, Gipuzkoa probintzian topa dezakegun euskal mendia da. Porlanezko pista batek lotzen du tontorreko antena instalazioa eta Karobietako mendatea eta bide hori gomendatzen dute gehienek bertara heltzeko.

## Kanpo estekak

Azkonabieta, http://www.euskal-herria.org/.
# Azkon urdin

Azkon urdina (Aeshna septentrionalis) Aeshna generoko burruntzia da, Ipar Amerikan endemikoa dena

## Erreferentziak

* ↑ Abbott, John C.. (2005). Dragonflies and Damselflies of Texas and the South-Central United States. Princeton University Press ISBN 978-0691113647..

## Kanpo estekak

* Datuak: Q2575259
* Multimedia: Aeshna septentrionalis / Q2575259
# Azkonzilo

Azkonzilo Nafarroa Beherean dagoen kobazuloa da, Irisarri udalerrian dagoena. Bertan Solutrear aldiko maila segida garrantzitsua aurkitu da duela gutxi egindako indusketetan.
Isturitzetik 11 kilometrotara hegoalderantz kokaturik, kobazuloaren sarreratik gertu Errobiren sei ibaiadarrek bat egiten dute. Noaillesko zulakaitza eta beste tresnak topatu dituzte leizean.

## Erreferentziak

* ↑ Lur entziklopedietatik hartua.
* ↑ Straus, Lawrence Guy. Human occupation of Euskalerria during the Last Glacial Maximum: the Basque Solutrean. Aranzadi Zientzia Elkartea, 37 or..

## Kanpo estekak

* Datuak: Q16516418
# Pascoita

Pascoita oxido motako minerala da eta pascoita taldearen kidea da.

## Ezaugarriak

Pascoita oxido mineralaren formula kimikoa hau da: ${\ce {Ca3(V10O28) * 17H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Pascoite: Mineral information, data and localities.» www.mindat.org (Noiz kontsultatua: 12-05-2019).